
ประกาศองค์การบริหารส่วนตำบลบือมัง
เรื่อง  การรับขึ้นทะเบียนผู้สูงอายุเพื่อรับเงินเบี้ยยังชีพผู้สูงอายุ  ประจำปีงบประมาณ  พ.ศ.  2559
…………………………………………….


     ตามที่กระทรวงมหาดไทยได้ประกาศใช้ระเบียบกระทรวงมหาดไทยว่าด้วยหลักเกณฑ์การจ่ายเงินเบี้ยยังชีพผู้สูงอายุขององค์กรปกครองส่วนท้องถิ่น พ.ศ. 2552 เพื่อใช้ในการดำเนินงานการจ่ายเงินเบี้ยยังชีพผู้สูงอายุขององค์กรปกครองส่วนท้องถิ่น ซึ่งตามความนัยข้อ 7 แห่งระเบียบกระทรวงมหาดไทยฯ ภายในเดือนพฤศจิกายนของทุกปี ให้ผู้ที่จะมีอายุครบหกสิบปีบริบูรณ์ขึ้นไป ในปีงบประมาณถัดไปมาลงทะเบียนและยื่นคำขอรับเงินเบี้ยยังชีพผู้สูงอายุด้วยตนเอง ต่อองค์กรปกครองส่วนท้องถิ่นที่ตนมีภูมิลำเนา ณ สำนักงานขององค์กรปกครองส่วนท้องถิ่นหรือสถานที่ที่องค์กรปกครองส่วนท้องถิ่นกำหนด

     เพื่อให้การดำเนินดังกล่าว เป็นไปด้วยความถูกต้อง เรียบร้อย องค์การบริหารส่วนตำบลบือมัง จึงขอประกาศให้ผู้สูงอายุที่มีคุณสมบัติตามหลักเกณฑ์ต่อไปนี้ และมีความประสงค์ จะขอรับการสงเคราะห์เบี้ยยังชีพผู้สูงอายุ ไปติดต่อยื่นคำร้องขอขึ้นทะเบียน ตามวัน เวลา และสถานที่ ที่องค์การบริหารส่วนตำบลบือมัง ได้ประกาศกำหนด โดยผู้สูงอายุที่จะมีสิทธิได้รับเงินเบี้ยยังชีพ จะต้องมีคุณสมบัติ และดำเนินการ ดังต่อไปนี้
1. คุณสมบัติของผู้มีสิทธิ์ได้รับเงินเบี้ยยังชีพผู้สูงอายุ
ผู้มีคุณสมบัติได้รับเบี้ยยังชีพผู้สูงอายุ ต้องเป็นผู้มีคุณสมบัติและไม่มีลักษณะต้องห้าม ดังต่อไปนี้
(1) มีสัญชาติไทย
(2) มีภูมิลำเนาอยู่ในเขตองค์กรปกครองส่วนท้องถิ่นตามทะเบียนบ้าน
(3)  มีอายุ 60 ปี บริบูรณ์ขึ้นไปโดยเป็นผู้ที่เกิดก่อนวันที่ 1  ตุลาคม  พ.ศ. 2598 (ในกรณีที่ในทะเบียนราษฏรไม่ปรากฏวันที่ เดือนเกิดให้ถือว่าบุคคลนั้นเกิดในวันที่ 1  มกราคม ของปีนั้น)
(4)  ไม่เป็นผู้ได้รับสวัสดิการหรือสิทธิประโยชน์อื่นใดจากหน่วยงานของรัฐ รัฐวิสาหกิจ หรือองค์กรปกครองส่วนท้องถิ่นได้แก่ ผู้รับเงินบำนาญ เบี้ยหวัด บำนาญพิเศษ หรือเงินอื่นใดในลักษณะเดียวกัน ผู้สูงอายุที่อยู่ในสถานสงเคราะห์ของรัฐหรือองค์กรปกครองส่วนท้องถิ่น ผู้ได้รับเงินเดือน ค่าตอบแทน รายได้ประจำ หรือผลประโยชน์ตอบแทนอย่างอื่นที่รัฐหรือองค์กรปกครองส่วนท้องถิ่นจัดให้เป็นประจำ ยกเว้นผู้พิการหรือผู้ป่วยเอดส์ตามระเบียบกระทรวงมหาดไทยว่าด้วยการจ่ายเงินสงเคราะห์เพื่อการยังชีพขององค์กรปกครองส่วนท้องถิ่น พ.ศ. 2548

2.  ขั้นตอนการยื่นคำขอ และวิธีการพิจารณาคุณสมบัติผู้มีสิทธิ์ได้รับเงินเบี้ยยังชีพผู้สูงอายุ

ให้ผู้สูงอายุที่มีคุณสมบัติดังกล่าวข้างต้น ลงทะเบียนและยื่นคำขอรับเงินเบี้ยยังชีพผู้สูงอายุด้วยตนเองต่อองค์กรปกครองส่วนท้องถิ่นที่ตนมีภูมิลำเนา ณ ที่ทำการองค์การบริหารส่วนตำบลบือมัง ระหว่างวันที่           1 – 30 พฤศจิกายน 2557 โดยมีหลักฐานดังนี้
(1) บัตรประจำตัวประชาชน หรือบัตรอื่นที่ออกโดยหน่วยงานของรัฐที่มีรูปถ่ายพร้อมสำเนา
(2) ทะเบียนบ้านพร้อมสำเนา
(3)  สำเนาสมุดบัญชีเงินฝากธนาคาร สำหรับในกรณีที่ผู้ขอรับเงินเบี้ยยังชีพผู้สูงอายุประสงค์ขอรับเงินเบี้ยยังชีพผู้สูงอายุผ่านธนาคาร
/ในกรณี...
-2-

     ในกรณีมีความจำเป็นผู้สูงอายุที่ไม่สามารถมาลงทะเบียนได้ ผู้สูงอายุอาจมอบอำนาจเป็นลายลักษณ์อักษรให้ผู้อื่นเป็นผู้ยื่นคำขอรับเงินเบี้ยยังชีพผู้สูงอายุแทนก็ได

     จึงประกาศมาเพื่อทราบโดยทั่วกัน



ประกาศ   ณ   วันที่   30   เดือน  ตุลาคม  พ.ศ. 2557

(นายอาหะมะ   ลามอสีเตาะ)
นายก องค์การบริหารส่วนตำบลบือมัง


ประกาศองค์การบริหารส่วนตำบลบือมัง
เรื่อง  กำหนดวัน  เวลา  และสถานที่รับขึ้นทะเบียนผู้สูงอายุ  ประจำปีงบประมาณ พ.ศ. 2559
…………………………………..


ตามที่กระทรวงมหาดไทย ได้ประกาศใช้ระเบียบกระทรวงมหาดไทยว่าด้วยหลักเกณฑ์การจ่ายเงินเบี้ยยังชีพผู้สูงอายุขององค์กรปกครองส่วนท้องถิ่น พ.ศ. 2552 เพื่อใช้ในการดำเนินงานการจ่ายเงินเบี้ยยังชีพผู้สูงอายุขององค์กรปกครองส่วนท้องถิ่น ซึ่งตามความนัยข้อ 7 แห่งระเบียบกระทรวงมหาดไทยฯ ภายในเดือนพฤศจิกายนของทุกปี ให้ผู้ที่จะมีอายุครบหกสิบปีบริบูรณ์ขึ้นไป ในปีงบประมาณถัดไปมาลงทะเบียนและยื่นคำขอรับเงินเบี้ยยังชีพผู้สูงอายุด้วยตนเอง ต่อองค์กรปกครองส่วนท้องถิ่นที่ตนมีภูมิลำเนา ณ สำนักงานขององค์กรปกครองส่วนท้องถิ่นหรือสถานที่ที่องค์กรปกครองส่วนท้องถิ่นกำหนด

เพื่อให้การดำเนินการรับคำขอขึ้นทะเบียนผู้สูงอายุ เพื่อรับเงินเบี้ยยังชีพ เป็นไปด้วยความเรียบร้อยและทั่วถึง องค์การบริหารส่วนตำบลบือมัง จึงขอกำหนดวัน  เวลา  และสถานที่รับขึ้นทะเบียนฯ  ดังนี้
	วันที่/เวลา
	สถานที่
	หมายเหตุ

	1-30 พฤศจิกายน 2557 เวลา 08.30 – 16.30 น.
	ที่ทำการองค์การบริหารส่วนตำบลบือมัง
	



จึงประการมาเพื่อทราบโดยทั่วกัน


      ประกาศ  ณ  วันที่  30  เดือน  ตุลาคม  พ.ศ. 2557

(นายอาหะมะ   ลามอสีเตาะ)
นายก องค์การบริหารส่วนตำบลบือมัง

